# HAKKPUIDU MÜÜGILEPING NR 3-3.6.3/2025/12

(hiliseima digitaalallkirja kuupäev)

**Müüja andmed**

|  |  |  |
| --- | --- | --- |
| Riigimetsa Majandamise Keskus (RMK) | Registrikood 70004459  Mõisa/3, Sagadi küla, Haljala vald  45403 Lääne-Viru maakond | Tel 676 7500  [www.rmk.ee](http://www.rmk.ee) |
| Esindaja | Puiduturustuse peaspetsialist  Urmas Treial | Tel 503 3396  urmas.treial@rmk.ee |
| Esindusõigus tuleneb (volitamise alus): RMK juhatuse liikme 16. jaanuari 2025 a käskkiri nr 1-5/7 | | |

**Ostja andmed**

|  |  |  |
| --- | --- | --- |
| Horizon Tselluloosi ja Paberi AS | Registrikood 10089165  Anija mnt 10, Kehra, Harjumaa, Eesti, 74305 | Tel 608 5007 |
| Esindajad | Roman Bukatšjov, juhatuse liige  Bidya Bhusan Dash, juhatuse liige | Tel 522 8160  [roman.bukachev@horizon.ee](mailto:roman.bukachev@horizon.ee) |
| Esindusõigus tuleneb : põhikiri | | |

Müügilepingu dokumendid koosnevad käesolevast müügilepingust (edaspidi Leping) ja selle lisadest.

**1.Müügilepingu objekt**

**1.1** Müügilepingu objektiks on metsamaterjalist toodetud Hakkpuit.

**1.2** Müüja kohustub müüma ja Ostja kohustub ostma Hakkpuitu käesolevas Lepingus sätestatud koguses ja kvaliteediga Lepingus ette nähtud tingimustel ja korras. Müüja kohustub Hakkpuidu omal kulul müügiks kohase hoolikusega ette valmistama ja Tarnekohta vedama.

**1.3** Ostjale perioodil 01 oktoober 2025.a. kuni 31.märts 2026.a. tarnitava Hakkpuidu kogus on **18000** pm3 (puistekuupmeetrites).

**1.4** Kaalukatel objektiivsetel põhjustel võib Müüja suurendada või vähendada Lepingu punktis 1.3 sätestatud müüdava Hakkpuidu kogust igas kalendrikuus kuni 10% (kümme protsendi) võrra.

**1.5** Kaalukatel objektiivsetel põhjustel võib Ostja suurendada või vähendada Lepingu punktis 1.3 sätestatud ostetava Hakkpuidu kogust igas kalendrikuus kuni 10% (kümme protsendi) võrra.

**1.6** Igas kalendrikuus võib Müüja tarnida rohkem kui 10 % Kaupa võrreldes tarnegraafikuga, juhul kui Ostja on sellega nõus. Sellisel juhul järgmiste kuude tarnemaht ei või olla proportsionaalselt vähendatud.

**1.7** Objektiivsel põhjusel ostjal on õigus vähendada ühepoolselt 1 kuulise etteteatamisega lepingus kokku lepitud tarnemahtu kuni 20% ja 2 kuulise etteteatamisega kuni 40%.

**2. Tarnetingimused**

**2.1** Hakkpuidu Tarnekohaks, sealhulgas Hakkpuidu valduse Ostjale üleandmise kohaks on: DPU Anija mnt 10b, 74305 Kehra, Harjumaa (Incoterms 2020), Müüja tarnib Hakkpuidu Ostja lattu ja laadib koorma maha Ostja poolt näidatud kohas laoplatsil.

**2.2** Müüja on kohustatud omal kulul ise või volitatud vedaja abiga laadima Hakkpuidu tagant maha kerivale või kallutavale konteinerautole ning vedama Ostja lattu. Müüja vormistab Hakkpuidu vedamise dokumendi, näidates selles ära vedamiseks antud Hakkpuidu saabumise kuupäeva ja kellaaja, sõiduki registreerimisnumbri, juhi nime, hakkpuidu toorme liigi ja mahalaadimiskoha. Dokumentides märgitakse koorma maht puistekuupmeetrites.

**2.3** Saabuva Hakkpuidu vastuvõtt Ostja laos toimub tööpäevadel kell 9.00 kuni 19.00, teistel aegadel eelneval kokkuleppel. Ostja võib seada piiranguid vastuvõtuaegadele ja päevadele, teatades piirangutest ette vähemalt 48 tundi.

**2.4** Müüja tagab, et transpordivahendi juht kaalub koorma, esitab nõuetekohased saatedokumendid ning laadib koorma ostja territooriumile.

**3. Kvaliteet**

**3.1** Tarnitud Hakkpuit peab vastama Lepingu Lisas 2 “Hakkpuidu kvaliteedinõuded” sätestatud tingimustele (edaspidi: Kvaliteedinõuded).

**3.2** Tarnitud Hakkpuidu Kvaliteedinõuetele vastavust hindab Ostja Hakkpuidu koorma saabumise päeval. Hakkpuidu Kvaliteedinõuetele vastavuse hindamine teostatakse Ostja laos visuaalse vaatluse teel. Poolte esindajatel on õigus viibida Hakkpuidu kvaliteedinõuetele vastavuse hindamise juures. Täpsem, võimalike lisandite sisalduse, Hakkpuidu kvaliteedi määramine toimub tuhasisalduse analüüsiga. Pooltel on õigus esitada Hakkpuidu kogusest ja kvaliteedist tulenevad nõuded teineteisele mõistliku aja jooksul peale koorma saabumist Ostja lattu, kuid mitte hiljem kui 1 nädala jooksul.

**3.3** Kui Müüja poolt Ostjale üle antud Hakkpuit on kvaliteedinõuetele mittevastav, on Ostjal õigus keelduda selle koguse Hakkpuidu vastuvõtmisest. Kvaliteedinõuetele mittevastava Hakkpuidu eest tasub ostja Lepingu Lisas 3 kokkulepitud praagi hinna. Ostjal on õigus nõuda müüjalt Kvaliteedinõuetele mittevastava Hakkpuidu äraviimist või asendamist Müüja kulul.

**3.4** Kui Ostjal on kahtlus lubamatute lisandite olemasolus Hakkpuidus, määratakse tuha sisaldus kuivaines vastavalt standardile EVS-EN ISO 18122. Ostja on kohustatud võtma ja säilitama iga koorma kohta Hakkpuidu proovi vähemalt 14 (neljateist) päeva jooksul alates Hakkpuidu saabumise kuupäevast.

**3.5** Müüjal on õigus nõuda Hakkpuidu proovist enda valdusesse osaproov ning teostada omal kulul võrdlev analüüs. Kui Müüja ei ole Hakkpuidu proovist osaproovi nõudnud, ei ole tal õigust Ostja poolt esitatud tulemusi vaidlustada.

**3.6** Müüjal on õigus Hakkpuidu koormast kontrollproovide võtmine ning tellida omal kulul kontrollproovi ja osaproovi võrdlev analüüs akrediteeritud sõltumatust laboratooriumist.

**3.7** Kui Ostja otsustab tarnitud Kvaliteedinõuetele mittevastava Hakkpuidu koguse vastu võtta, on Ostjal õigus vähendada Tarneperioodi jooksul vastu võetava Hakkpuidu summaarset kogust selle Kvaliteedinõuetele mittevastava koguse võrra.

**4. Kogus**

**4.1** Hakkpuidu koguse mõõtmine toimub Müüja laos konteineri mõõtmise meetodil ning Müüja märgib selle saatelehele. Puistekuupmeeter on 1 (üks) kuupmeeter hakkuri poolt toodetud hakkpuitu puistena konteineris ja tähistatakse Lepingus lühendiga pm3. Ostja ei teosta mõõtmist juhul kui aktsepteerib Müüja saatelehel olevat kogust. Juhul, kui Ostja ei nõustu Müüja saatelehel märgitud kogusega, teavitab ta sellest Müüjat samal päeval. Sellisel juhul Müüja ja Ostja korraldavad kordusmõõtmise, kui see on füüsiliselt võimalik.

**4.2** Ostja on kohustatud mõõdetud Hakkpuidu mõõtmistulemused edastama e-posti aadressile: [aktid.kirde@rmk.ee](mailto:aktid.kirde@rmk.ee) kord nädalas iga eelneva nädala kohta. Hakkpuidu vastuvõtmisel koostab Ostja mõõtmislehe, millele on kantud tarnitud Hakkpuidu koorma maht pm3 (puistekuupmeetrites) ja koorma kaal.

**4.3** Hakkpuidu eest tasumise aluseks olevad andmed esitab Ostja Müüjale elektrooniliselt e-postiga aadressile Lepingupunktis 5.2 osundatud aadressile, sagedusega kaks korda kuus. Mõõtmisandmed esitatakse Ostja poolt Müüjale iga koorma kohta eraldi, näidates ära koorma saabumise aja.

**4.4** Kui Müüja ei teata Mõõtmisandmetega mittenõustumisest 3 (kolme) tööpäeva jooksul, arvates Mõõtmisandmete saamisest, loetakse Mõõtmisandmed Poolte vahel kooskõlastatuks ning see võetakse aluseks edaspidistele toimingutele seoses selle objektiks oleva Hakkpuiduga, sealhulgas eelnimetatud Hakkpuidu eest tasumisel. Müüja hilisemad pretensioonid ei ole aluseks Mõõtmisandmete vaidlustamisel.

**5. Poolte kontaktisikud ja –aadressid**

**5.1 Ostja kontaktisikud**

Hakkpuidu vastuvõtmise, kvaliteedi hindamise, proovide võtmise ja operatiivinformatsiooni vahetamisega tegelevad isikud on:

|  |  |  |  |
| --- | --- | --- | --- |
| **Amet** | **Nimi** | **Telefon** | **e-post** |
| Juhatuse liige  -lepinguga seotud küsimused | Roman Bukatšjov | 522 8160 | roman.bukachev@horizon.ee |
| Ostuosakonna juhataja Peaenergeetik  Katlamaja juht  -tehnilised küsimused | Larissa Cojocaru  Dmitri Bizjukov | 514 6371  5699 3611 | [larissa.cojocaru@horizon.ee](mailto:larissa.cojocaru@horizon.ee)  dmitri.bizjukov@horizon.ee |

**5.2 Müüja kontaktisikud**

Hakkpuidu tarnimise, kvaliteedi, osaproovide andmise ja operatiivinformatsiooni vahetamisega tegelevad isikud on:

|  |  |  |  |
| --- | --- | --- | --- |
| **Amet** | **Nimi** | **Telefon** | **e-post** |
| Energeetikatalituse juhataja | Erkki Etverk | 5141364 | erkki.etverk@rmk.ee |
| logistik | Siim Tammemäe | 53432114 | siim.tammemae@rmk.ee |
| logistik | Meelis Tamm | 5129232 | meelis.tamm@rmk.ee |

**6. Hind**

**6.1** Hakkpuidu hind on 1 pm3 (ühe puistekuupmeetri) eest makstav teatud summa eurodes, mis sätestatakse Poolte vahel käesoleva Lepingu Lisas nr 3 “Hinnakokkulepe”.

**6.2** Ostja poolt vastu võetud kvaliteedinõuetele mittevastava Hakkpuidu eest maksab Ostja teatud summa eurodes, mis sätestatakse Poolte vahel käesoleva Lepingu Lisas nr 3 “Hinnakokkulepe”.

**6.3** Hakkpuidu hind, tarnemaht ja tarnegraafik lepitakse kokku samaaegselt läbirääkimiste käigus, võttes arvesse kokkulepitud kvaliteedinõudeid, energiahulga tarnimiseks eeldatavat hakkpuidu kogust, soovitud tarneasukohta ja tarnetingimust (Incoterms 2020) ning muid hinda mõjutavaid asjaolusid.

**7. Arvelduste kord, Maksetähtaeg , Krediidilimiit**

**7.1.** Müüja esitab Ostjale arve(d) Mõõtmisraporti andmete alusel kaks korda kuus elektrooniliselt aadressile [arved@horizon.ee](mailto:arved@horizon.ee)

**7.2.** Ostja kohustub tasuma Müüja esitatud arvete alusel 60 (kuuskümmend) kalendripäeva jooksul tarnetele kuni 31.12.2025 ja 30 (kolmkümmend) kalendripäeva jooksul tarnetele alates 01.01.2026 Müüja arve väljastamise kuupäevast. Tasumine toimub Müüja poolt näidatud pangaarvele

**7.3** Krediidilimiit; Tagatisele vastavas summas.

**8. Poolte vastutus lepingutingimuste rikkumisel**

**8.1.** Juhul, kui Ostja ei ole Maksetähtaja jooksul tasunud Hakkpuidu eest, on Müüjal õigus nõuda viivist, mille suuruseks on 0,025 (null koma null kakskümmend viis protsenti) tasumata summast iga tasumisega viivitatud Päeva eest. Viivise arvestus algab alates maksetähtaja teisest nädalast.

**8.2.** Kui Ostja on tasunud arveid tähtaegselt ja kui tarnitud Hakkpuidu kogus ühes kalendrikuus on üle 10% vähem tarnegraafikus p 1. fikseeritud kogusest on Ostjal õigus nõuda Müüjalt leppetrahvi 1.- (üks) Eur / 1 pm3 tarnimata jäänud Hakkpuidu koguselt.

**8.3.** Juhul, kui üks Pooltest oluliselt rikub oma Lepingust tulenevaid kohustusi, on teisel Poolel õigus Leping 30 (kolmekümne) Päevase etteteatamisega üles ütelda ning nõuda Lepingut rikkunud Poolelt kahju hüvitamist ja viivise või leppetrahvi tasumist.

**8.4.** Kõik Lepingust tulenevad viiviste ja/või leppetrahvi nõuded tuleb esitada mõistliku aja jooksul peale Lepingu rikkumisest teada saamist, kuid mitte hiljem kui 60 (kuuekümne) Päeva möödumisel Lepingu rikkumise avastamisest.

**9. Lepingu kehtivus**

Leping jõustub selle allakirjutamise hetkest ja kehtib kuni 31.03.2026.a.

**10. Vääramatu jõud**

**10.1** Lepingu Pool on vabastatud vastutusest oma kohustuste rikkumisega tekitatud kahju eest ja viiviste ning trahvide tasumisest ning muudest sanktsioonidest, kui kohustuse rikkumine on tingitud mõne Vääramatu jõuna käsitletavate asjaolude esinemisest. Lepingu mõistes on Vääramatuks jõuks lisaks seaduses sätestatule sellised asjaolud nagu üleujutus, tulekahju, maavärin või muu loodusõnnetus, sõda või sõjalised operatsioonid, pandeemia või epideemia, Riigikogu poolt seaduste vastuvõtmine ja jõustumine, Vabariigi Valitsuse ja/või ministrite ja/või valitsusasutuste ja/või kohaliku omavalitsuse õigusaktide vastuvõtmine, mis muudavad Lepingu täitmise või kohase täitmise võimatuks, sealhulgas ka nende õigusaktidega metsateede sulgemine ja metsakasutamise keelamine, samuti muud asjaolud, mida kohtupraktikas käsitletakse vääramatu jõuna ning mida Pool ei saanud mõjutada ja mõistlikkuse põhimõttest lähtudes ei saa Poolelt oodata, et ta Lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks. Lepingu tähenduses loetaks Vääramatuks jõuks ka Ostja seadmete ning nendega seotud soojuse- ja elektritrasside erandlikult ulatuslikke kahjustusi ning Ostja paberi tootmise tegevust mõjutavad erandlikud tingimused.

**10.2.** Pool, kelle tegevus Lepingu järgsete kohustuste täitmisel on takistatud Vääramatu jõu tõttu, on kohustatud sellest viivitamatult, ent mitte hiljem kui 7 (seitsme) Päeva jooksul kirjalikult teatama teisele Poolele.

**10.3.** Vääramatu jõud ei vabasta Poolt kohustusest võtta tarvitusele kõik võimalikud abinõud oma kohustuse rikkumisega tekitatava kahju vältimiseks või vähendamiseks.

**10.4.** Kui Vääramatu jõu asjaolud kestavad üle 90 (üheksakümne) Päeva, on Poolel, kelle kohustuste täitmine on takistatud, õigus Leping ühepoolselt Vääramatu jõu tõttu lõpetada.

**11. Pooltevahelised teated**

**11.1** Pooltevahelised Lepinguga seotud teated peavad olema esitatud teisele Poolele kirjalikku taasesitamist võimaldavas vormis, välja arvatud juhtudel, kui sellised teated on informatsioonilise iseloomuga, mille edastamisel teisele Poolele ei ole õiguslikke tagajärgi.

**11.2** Teade loetakse Poolele kätteantuks:

**11.2.1** päeval, millal teade on allkirja vastu Poole esindajale üle antud; või

**11.2.2** 5. (viiendal) Päeval pärast teate Poolele välja saatmist tähitud kirjaga; või

# 11.2.3 digitaalallkirjaga teate väljastamise korral selle väljastamise hetkest kui digitaalallkirja andmise aeg asjakohasel viisil tuvastatav või teate elektronpostiga saatmise korral hetkest, millal isik kinnitab elektrooniliselt dokumendi kättesaamise.

**11.3** Informatsioonilist teadet võib edastada suuliselt, telefoni ja elektronposti teel.

# 11.4 Pooltel on kohustus teatada teisele Poolele viivitamatult oma Lepingus sätestatud kontaktandmete muutumisest.

# 12. Lepingu muutmine

# 12.1 Lepingu täitmisel ega muutmisel ei loeta Poole vaikimist ega tegevusetust tahteavalduseks isegi juhul, kui Pooled on eelnevalt vaikimisele või tegevusetusele sellise tähenduse omistanud või kui see tuleneb Hakkpuiduga tehtavate tehingute puhul kehtivast tavast.

# 12.2 Hakkpuidu müügilepingut võib muuta ainult Poolte kirjaliku kokkuleppega. Hakkpuidu müügilepingu muutmise kokkulepe jõustub ja on kehtiv Poolte esindajate poolt allakirjutamise hetkest või kokkuleppes sätestatud kuupäevast.

**13. Konfidentsiaalsus**

**13.1** Lepingu sisu on konfidentsiaalne. Konfidentsiaalseks ei loeta sellist Lepinguga seotud informatsiooni, mille avaldamine on ette nähtud seadustes või teistes õigusaktides.

**13.2** Lepinguga seonduva konfidentsiaalse informatsiooni avaldamine kolmandatele isikutele on lubatud vaid teise Poole eelneval kirjalikul nõusolekul.

**13.3** Konfidentsiaalsuse nõue ei laiene informatsiooni avaldamisele Poolte audiitoritele, advokaatidele ja pankadele tingimusel, et sellistele kolmandatele isikutele pannakse nendega sõlmitavates lepingutes käesoleva Lepingu konfidentsiaalsena pidamise kohustus.

**14. Vaidluste lahendamine**

**14.1** Lepingust tulenevad Poolte vahelised vaidlused lahendatakse vastastikusel mõistmisel põhinevate läbirääkimiste teel.

**14.2** Lepingust tuleneva vaidluse korral on Pooled kohustatud pöörduma kirjalikult teise Poole ettepanekuga Lepingust tulenev erimeelsus lahendada. Kirjalikus pöördumises tuleb esitada vaidluse aluseks olevad asjaolud ning Poole ettepanek läbirääkimiste korraldamise aja ja koha suhtes. Ettepaneku saanud Pool on kohustatud teatele vastama kirjalikult 5 (viie) Päeva jooksul ettepaneku saamisest.

**14.3** Poolte vahel Lepingust tulenevate vaidluste lahendamiseks peetavad läbirääkimised protokollitakse. Protokollis fikseeritakse Pooltevahelised kokkulepped vaidluse lahendamise kohta. Juhul, kui läbirääkimiste käigus Pooled kokkulepet ei saavuta, fikseeritakse läbirääkimiste protokollis Poolte erimeelsused ning teise Poole ettepanekutega mittenõustumise põhjendused.

# 14.4 Kui Lepingust tulenevat vaidlust ei lahendata Poolte kokkuleppega, on Poolel õigus pöörduda vaidluse lahendamiseks kohtusse. Lepingust tulenevad vaidlused alluvad Harju Maakohtule.

# 14.5 Vaidluste lahendamise aja jooksul kohustuvad Pooled jätkama Lepingu täitmist sellisel viisil, mis kõige vähem kahjustab Poolte huve.

**15. Muud tingimused**

**15.1** Kummalgi Poolel on õigus endale Lepinguga võetud kohustusi osaliselt või täielikult kolmandatele isikutele üle anda ainult teise Poole eelneval kirjalikul nõusolekul, välja arvatud juhul, kui kohustuste üleandmine toimub Poole õigusjärglasele.

**15.2** Käesolev leping on koostatud eesti keeles ning jõustub selle allkirjastamise hetkel.

**15.3.** Pooled kohustuvad hoidma konfidentsiaalsena kõik seoses lepingu täitmisega teatavaks saanud isikuandmed tulenevalt isikuandmete kaitse nõuetest.

**15.4.** Ostja võtab teadmiseks, et müüja ei kehtesta riigimetsast saadava metsamaterjali müügi läbipaistvuse suurendamiseks müügilepingutele AvTS § 35 lõike 1 p 17 alusel juurdepääsupiiranguid alates 01.01.2024.

**16. Lepingu lisad**

Lepingu sõlmimisel on Lepingul järgmised lisad 1-4:

**16.1** Lisa 1 “Tarnegraafik”;

**16.2** Lisa 2 “Kvaliteedinõuded”;

**16.3** Lisa 3 “Hinnakokkulepe”;

**16.4** Lisa 4 „Juhend lepingupartnerile“

**16.5** Käesolev Leping koos Lisadega moodustab ühtse ja tervikliku Lepingu, mis asendab kõiki samade Poolte vahel varem sama Lepinguobjekti suhtes sõlmitud mis tahes suulisi või kirjalikke kokkuleppeid.

Leping on allkirjastatud digitaalselt.

**Poolte allkirjad**

**Poolte rekvisiidid**

|  |  |  |
| --- | --- | --- |
| **Müüja:** |  | **Ostja:** |
| */allkirjastatud digitaalselt/* |  | */allkirjastatud digitaalselt/* |
| Urmas Treial / Puiduturustuse peaspetsialist |  | Bidya Bhusan Dash / Juhatuse liige |
|  |  | */allkirjastatud digitaalselt/* |
|  |  | Roman Bukatšjov / Juhatuse liige |

Lisa 1

**TARNEGRAAFIK**

Pooled lepivad kokku, et Lepingu alusel müüdava Metsamaterjali Tarnegraafik on järgmine:

**1.** Müüja müüb ja Ostja ostab Hakkpuitu mille Tarnekoht, Tarnetingimus ja kogus Tarneperioodil **15.10.2025** kuni **31.03.2026** on sätestatud alljärgnevalt:

|  |  |  |  |  |  |  |  |
| --- | --- | --- | --- | --- | --- | --- | --- |
| **Tarnekoht / Tarnetingimus** | **Okt**  **2025** | **Nov 2025** | **Dets 2025** | **Jaan 2026** | **Veebr 2026** | **Märts 2026** | **Tarnemaht kokku (pm3)** |
| Anija mnt 10 ja Anija mnt 10b, 74305 Kehra  / DPU (Incoterms 2020) | 1600 | 3400 | 4000 | 3400 | 2800 | 2800 | **18000** |

Käesolev lepingu Lisa on koostatud digitaalselt taasesitamist võimaldavas vormis ja esitatud mõlemale osapoolele.

**Poolte allkirjad**

|  |  |  |
| --- | --- | --- |
| **Müüja:** |  | **Ostja:** |
| */allkirjastatud digitaalselt/* |  | */allkirjastatud digitaalselt/* |
| Urmas Treial / Puiduturustuse peaspetsialist |  | Bidya Bhusan Dash/ Juhatuse liige |
|  |  | */allkirjastatud digitaalselt/* |
|  |  | Roman Bukatšjov / Juhatuse liige |

Lisa 2

# KVALITEEDINÕUD

**1.** Müüja müüb ja Ostja ostab Hakkpuitu, mille kvaliteet on sätestatud alljärgnevalt:

* 1. Hakkpuit on valmistatud raidmetest ja tüvedest.
  2. Hakkpuit ei tohi sisaldada võõrkehi ega lisandeid (kivid, plastik, kumm, kemikaalid, lakid, värvid, immutusained, asfalt, metall, raievärsked kuivamata okkad ja lehed e. rohelise osise olemasolu jne).
  3. Võõrkehadeks ei loeta hakkpuidu tooraine kvaliteedi tagamiseks ja säilitamiseks toodetud kattepaberi osasid, mis vastavad hakkpuidu fraktsiooni lubatud mõõtudele;
  4. Hakkpuit peab vastama energiaressursside börsi operaatori BALTPOOL poolt kinnitatud toodete spetsifikatsioonist kvaliteediklassile SM3.;
  5. Hankija peab tagama kõiki metsakaitse nõudeid. Ostja nõudel tarnija kohustatud esitama nende nõuete täitmise kohta dokumentatsiooni.
  6. Hakkpuit, mis ei vasta käesoleva Lisa 2 punktidele 1.2, 1.3 ja 1.4 on Praak ja Praaki Hakkpuidu hind on kokkulepitud Lisa 3 punktis 2.
  7. Vastavalt biomassikütuse säästlikkuse kriteeriumile (Red II) peab puiduhakke müüa teavitama iga koorma päritolu katastrinumbri, kust antud puiduhake on saadud ning päritolukoha iseloom (metsamaa, mittemetsamaa, raadamine)

**Poolte allkirjad**

|  |  |  |
| --- | --- | --- |
| **Müüja:** |  | **Ostja:** |
| */allkirjastatud digitaalselt/* |  | */allkirjastatud digitaalselt/* |
| Urmas Treial / Puiduturustuse peaspetsialist |  | Bidya Bhusan Dash/ Juhatuse liige |
|  |  | */allkirjastatud digitaalselt/* |
|  |  | Roman Bukatšjov / Juhatuse liige |

Lisa 3

# HINNAKOKKULEPE

**1.** Müüja müüb ja Ostja ostab Hakkpuitu, mille hind Ostja laos on sätestatud alljärgnevalt:

|  |  |
| --- | --- |
| **Tarnekoht / Tarnetingimus** | **Hind (€/pm3)** |
| Anija mnt 10 ja Anija mnt 10b, 74305 Kehra / DPU (Incoterms 2020) | 15,90 |

Hinnale lisandub käibemaks.

**2**. Praak Hakkpuidu hind on 50% hinnast.

**3.** Hinnaperiood, mille jooksul hinnad kehtivad on 15.10.2025.a kuni 31.03.2026.

**Poolte allkirjad**

|  |  |  |
| --- | --- | --- |
| **Müüja:** |  | **Ostja:** |
| */allkirjastatud digitaalselt/* |  | */allkirjastatud digitaalselt/* |
| Urmas Treial / Puiduturustuse peaspetsialist |  | Bidya Bhusan Dash/ Juhatuse liige |
|  |  | */allkirjastatud digitaalselt/* |
|  |  | Roman Bukatšjov / Juhatuse liige |

Lisa Nr 4 **Juhend Horizon Tselluloosi ja Paberi AS (Horizon) territooriumil töid või teenuseid osutavale lepingupartnerile**

1. Territooriumile pääs

Kirjalik taotlus sissepääsu vajava transpordivahendi registrinumbri ning töötajate nimedega esitatakse lepingujärgsele Horizoni kontaktisikule. Väravavalve kontrollib transpordivahendi ja isikute läbipääsuõigust Horizoni juhtkonna poolt kinnitatud nimekirja alusel. Lubatud maksimaalne kiirus territooriumil on 20km/h.

2. Tööohutusalane juhendamine

Kõik Horizoni territooriumil töid teostavad isikud peavad eelnevalt läbima tööohutusalase juhendamise Horizoni Tööohutuse ja tehnika kontrolli spetsialisti juures.

Kõik territooriumil viibivad isikud peavad kasutama neid isikukaitsevahendeid, mida nõuab selle paiga või hoone tööohutusalane märgistus.

3. Töölubade vormistamine

Teatud ohtliku-, ehitus- või tuletöö läbiviimisel on nõue vormistada tööluba. Tööloa alltöövõtjale vormistamise eest vastutab tööde tellija. Enne töödega alustamist kontrolli Horizoni kontaktisiku kaudu tööloa olemasolu ning kinnita allkirjaga, et sind on teavitatud tööga seotud ohtudest ja vajalikest ettevaatusabinõudest.

4. Hädaolukorras tegutsemine

Hädaolukorras tuleb helistada tel.112 ja koheselt teavitada Horizoni poolset kontaktisikut.

5. Jäätmekorraldus

Jäätmed tuleb sorteerida ja panna vastava märgistusega (va olmeprügi) konteineritesse. Jäätmete kogumiskohtade paiknemisest saab teavet Horizoni kontaktisiku või keskkonnakaitse osakonna juhataja käest.

6. Suitsetamine

On keelatud tootmishoonetes ja territooriumil lubatud ainult vastavalt märgistatud kohtades.

7. Vastavus kemikaaliseadusega

Põhinedes Kemikaaliseaduse § 22-le kvalifitseerub Horizon ohtliku ettevõtte kategooriasse. See tähendab, et Horizon on ettevõte, kus vastavalt Kemikaaliseadusele ületavad kemikaalide käitlemise kogused ohtlikkuse alammäära künnise. Vajalikud dokumendid nagu ohutuskaardid, riskianalüüs ja ettevõtte hädaolukorra lahendamise plaan on saadaval tutvumiseks Horizoni Tööohutuse ja tehnilise järelevalve spetsialisti või Keskkonnakaitse osakonna juhataja juures.

Ettevõtte ohutsoon on 384m:

